Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 441

(5) A nem márkás árukra és szolgáltatásokra vonatkozó vertikális korlátozások általában kevésbé károsak, mint a márkás áruk és szolgáltatások forgalmazását érintõ korlátozások. A márkanév alatti forgalmazás a termék megkülönböztetése irányába hat és csökkenti a termék helyettesíthetõségét, ami a kereslet rugalmasságának csökkenéséhez vezet, és növeli az áremelés lehetõségét. A márkás és nem márkás áruk és szolgáltatások közötti különbségtétel gyakran egybeesik a közbensõ áruk és részszolgáltatások, valamint a végtermékek és végsõ szolgáltatások közötti megkülönböztetéssel. 2002/34/II. szám A közbensõ árukat és részszolgáltatásokat olyan vállalkozások vásárolják, amelyek azokat felhasználják más termékek és szolgáltatások elõállításában, és ezek általában nem felismerhetõek a végtermékben vagy végsõ szolgáltatásban. A közbensõ áruk vásárlói általában jól tájékozott vevõk, akik képesek a minõséget mérlegelni, így kevésbé hat rájuk a márka és az arculat. A végtermékeket — közvetve vagy közvetlenül — a végsõ fogyasztóknak adják el, akikre gyakran jobban hat a márka és az arculat. Mivel a forgalmazóknak (kiskereskedõknek, nagykereskedõknek) a végsõ fogyasztók keresletére kell válaszolniuk, a versenyt nagyobb kár éri, ha forgalmazókat zárnak ki abból, hogy egy vagy több márkát áruljanak, mint amikor a közbensõ termékek vevõit akadályozzák abban, hogy egy adott beszerzési forrásból vásároljanak versengõ termékeket. A közbensõ árukat vagy részszolgáltatásokat vásárló vállalkozásoknak általában van szakosodott részlegük vagy tanácsadójuk, aki figyelemmel kíséri a kínálati piac fejleményeit. Mivel ezek a vállalkozások nagy tételben vásárolnak, a piackutatási költségek általában nem korlátozó tényezõk. A márkán belüli versenyt érõ veszteség ezért kevésbé fontos a közbensõ szinten.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes